แบงก์กรุงเทพยันโฆสิตวิเคราะห์เฉพาะศก.ในประเทศ
ธนาคารกรุงเทพชี้แจงข่าวโฆษิตในโซเชียลมีเดียยันวิเคราะห์เศรษฐกิจในประเทศที่เหลือเป็นความเห็นของผู้โพสต์ข้อความดังกล่าว
14 ก.ค. 2558

ธนาคารกรุงเทพชี้แจงข่าวโฆษิตในโซเชียลมีเดียยันวิเคราะห์เศรษฐกิจในประเทศที่เหลือเป็นความเห็นของผู้โพสต์ข้อความดังกล่าว 
ฝ่ายประชาสัมพันธ์ ธนาคารกรุงเทพ ชี้แจงกรณีปรากฏข้อความโดยระบุว่าเป็นความคิดเห็นของนายโฆสิต ปั้นเปี่ยมรัษฎ์ ประธานกรรมการบริหาร  บมจ.ธนาคารกรุงเทพนั้น ว่า
1.ข้อความดังกล่าว ผู้โพสต์สรุปความจากการกล่าวของคุณโฆสิตในงาน ซึ่งนายโฆสิต วิเคราะห์แต่เรื่องเศรษกิจต่างประเทศเท่านั้น ส่วนที่เหลือเป็นความคิดเห็นส่วนตัวของคุณพรรณีผู้โพสต์แต่เพียงผู้เดียว ไม่เกี่ยวข้องกับคุณโฆสิตแต่อย่างใด
2."เล่าสู่กันฟัง" เป็นกิจกรรมที่ธนาคารเชิญลูกค้าในต่างจังหวัดมาร่วมแสดงความคิดเห็น แลกเปลี่ยนและถ่ายทอดประสบการณ์ในการดำเนินธุรกิจจากรุ่นสู่รุ่น ซึ่งไม่ใช่กิจกรรมการพบปะสื่อสารกันระหว่างผู้บริหารระดับสูงกับพนักงานแต่อย่างใด
ทั้งนี้ต้องขออภัยที่อาจทำให้เกิดความสับสนและเข้าใจผิดขึ้นมา ณ ที่นี้
ก่อนหน้านี้ มีการส่งข้อความไปตามโซเชียลมีเดียต่าง ๆ โดยระบุว่าเป็น คำเตือนจากนายโฆสิต  ถึงผู้บริหาร แบงก์กรุงเทพ และมีผู้สรุปจากการสัมมนา "เล่าสู่กันฟัง" เมื่อวันศุกร์ที่ 10 ก.ค. 58 เพื่อมาเตือนพนักงาน ของภาค/สาขา เกี่ยวกับภาวะเศรษฐกิจและการเตรียมตัวรับมือต่าง ๆ